## L’IVASPE forma conductors d’autobomba dels Bombers Forestals en el maneig i manteniment de màquines llevaneu

*** El curs es desenrotllarà en 16 hores lectives distribuïdes en quatre jornades de formació**

L’Institut Valencià de Seguretat Pública i Emergències (IVASPE) inicia demà, 4 de febrer, la tercera edició del curs ‘Maneig i manteniment de màquines llevaneu’ destinat al personal de la Societat Valenciana de Gestió Integral dels Servicis d’Emergències (SGISE) de la província de València.

Este curs, dirigit a conductors d’autobomba dels Bombers Forestals de la Generalitat, es desenrotllarà en 16 hores lectives distribuïdes en quatre jornades de formació.

La jornada teòrica s’impartirà en l’aula del Parc d’Emergències d’Utiel i versarà sobre conceptes bàsics, com el risc de nevades, el procediment d’actuació, informació sobre la flota de vehicles del servici, tipus de cadenes antilliscants, l’ús de la sal i operacions de retirada de neu, entre altres.

D’altra banda, la jornada de pràctiques es durà a terme en l’àrea operativa de Sinarcas. Els aspirants aprendran a muntar cadenes, falques i salers; realitzaran maniobres amb vehicles, simulació de circulació, remolc de vehicles, etc.

La finalitat del curs és formar 11 treballadors del servici amb funcions de conductor d’autobomba per al domini dels coneixements i destreses necessàries per a l’acompliment de la seua activitat professional davant la previsió d’eixir a atendre servicis de nevades en la província.

Fecha: 03/02/2025